Ego Willelmus, comes Jovigniaci, notum volo fieri omnibus, ad quos littere presentes pervenerint, quod M., venerabilis abbatissa Sancti-Juliani Autissiod., tenetur mihi reddere usque ad instantes octabas Pasche partem meam de octoginta et tribus libris pruvin. illarum vendicionum quas fecerat in nemore de Otha, quod dicitur Sancti-Juliani, W., vitriario et Vilano, sororio suo. Et ego concessi ei et adhuc concedo ut ipsa vendat de nemore illo, pro voluntate sua, cuicunque voluerit, usque ad octoginta et tres libratas, in quibus nichil accipiam. Quod ut ratum sit et firmum, presentes litteras sigilli mei munimine feci roborari in rerum predictarum testimonium et munimen. Actum, anno Gracie Mº CCº octavo-decimo, mense marcio; datum in Annuntiatione dominica.